Diari Oficial de la Generalitat Valenciana


Sumari del DOGV 6548, del 21-06-2011 (2011/6997)

RESOLUCIÓ de 15 de juny de 2011, de la Direcció General de Personal, per la qual s'anuncia la convocatòria d'adjudicació de llocs en comissió de servicis per a funcionaris del cos de mestres, durant el curs 2011-2012, en centres públics docents no universitaris dependents de la Generalitat inclosos en el programa experimental plurilingüe en la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/6997


Data del document
:   15-06-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 15 de juny de 2011, de la Direcció General de Personal, per la qual s'anuncia la convocatòria d'adjudicació de llocs en comissió de servicis per a funcionaris del cos de mestres, durant el curs 2011-2012, en centres públics docents no universitaris dependents de la Generalitat inclosos en el programa experimental plurilingüe en la Comunitat Valenciana. [2011/6997]
L'Orde de la Conselleria d'Educació, de 19 de maig de 2009, establix l'organització, estructura i funcionament d'un programa experimental plurilingüe en la Comunitat Valenciana (DOCV núm. 6034, 12.06.2009).
Esta norma establix que el programa experimental plurilingüe s'aplicarà en aquells centres educatius públics d'Educació Infantil i Educació Primària que, ubicats en l'àmbit territorial de la Comunitat Valenciana, determine la Conselleria d'Educació. Este programa, en el curs 2009-2010, es va aplicar al primer curs del segon cicle d'Educació Infantil en tres centres públics de la Comunitat Valenciana. En el curs 2010-2011 es va mantindre en els tres centres i es van incloure en el programa tres centres públics més.
Mitjançant la Resolució de 4 de maig de 2011, de la Direcció General d'Ordenació i Centres Docents, es determinen els centres de la Comunitat Valenciana que en el curs 2011-2012 aplicaran un programa experimental plurilingüe en centres educatius públics d'Educació Infantil i Educació Primària.
D'acord amb esta resolució, el programa s'aplicarà al primer i segon curs del segon cicle d'Educació Infantil en tots els centres inclosos en el programa experimental plurilingüe i al tercer curs en aquells centres en què es va aplicar el programa en el segon curs del segon cicle d'Educació Infantil durant el curs 2010 2011.
Així mateix, l'Orde de 19 de maig de 2009 preveu que la provisió del professorat en este programa es farà, si és el cas, a través de comissió de servicis, i fixarà els requisits de titulació, així com la consideració com a mèrit del maneig de les tecnologies de la informació i de la comunicació, i l'experiència prèvia en projectes d'innovació.
En virtut del que exposa i fent ús de les atribucions conferides per l'article 11 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, esta direcció general ha resolt regular la present convocatòria, d'acord amb les bases següents:
I. Participants
Primera
Poden participar de forma voluntària en este procediment d'adjudicació de llocs, en règim de comissió de servicis, els funcionaris de carrera del cos de mestres, especialistes o habilitats en Educació Infantil, en situació de servici actiu, que ocupen llocs de treball amb caràcter definitiu en centres docents públics no universitaris dependents de la Generalitat de la Comunitat Valenciana i que posseïsquen alguna de les titulacions següents:
a) Especialista o habilitat en anglés.
b) Tindre superats, almenys, tres cursos de la llicenciatura en Filologia anglesa i/o Traducció i Interpretació.
c) Certificat Elemental expedit per les escoles oficials d'idiomes o Certificat de Nivell Intermedi d'estes (idioma anglés).
d) Certificat del Nivell B1 d'una institució reconeguda a este efecte (idioma anglés).
Segona
Els participants en la present convocatòria hauran d'estar en possessió del Certificat de Capacitació o del títol de Mestre de Valencià, excepte en el cas que el participant estiga habilitat en Filologia: Valencià.
II. Llocs de treball la provisió dels quals s'oferta
Tercera
D'acord amb les convocatòries publicades per mitjà de les resolucions de 25 de juny de 2009, de la Direcció General de Personal (DOCV núm. 6047, de 01.07.2009), i de 10 de juny de 2010, de la Direcció General de Personal (DOCV núm. 3291, de 17.06.2010), les destinacions adjudicades per als cursos 2009-2010 i 2010-2011, en virtut de les referides convocatòries, són prorrogables anualment fins a un màxim de tres anys, amb un informe previ favorable de la direcció del centre o de la Inspecció Educativa. Una vegada determinat per la direcció territorial d'Educació de la província corresponent en cada cas, les destinacions que es prorroguen, i considerant els centres inclosos en el programa, s'oferixen en la present convocatòria els llocs de treball següents:

III. Format i ompliment de la petició
Quarta
Els qui desitgen participar en la convocatòria hauran de presentar l'oportuna instància, segons model que podran obtindre en la pàgina web de la Conselleria d'Educació, acompanyada de la documentació que a continuació es detalla:
1. En el cas que no conste en el Registre de Personal Docent de la Conselleria, còpia compulsada que acredite el compliment dels requisits per a participar en la present convocatòria assenyalats en les bases primera i segona de la present convocatòria.
2. Currículum on constaran els mèrits acadèmics, professionals i de formació, datat i firmat, així com la justificació documental dels mèrits al·legats.
Quinta
La instància, així com la resta de la documentació que l'acompanye, es dirigirà a la direcció territorial d'Educació de la província en el territori de la qual es trobe el centre a què opta el candidat i haurà de ser presentada en la dita direcció teritorial d'Educació. Aquells candidats que opten a més d'un centre hauran de presentar una sol·licitud en cada una de les direccions territorials corresponents.
Sexta
Finalitzat el termini de presentació de sol·licituds, ja no es podrà alterar la petició.
Qualsevol dada omesa o consignada erròniament per l'interessat no podrà ser invocada per este a l'efecte de futures reclamacions, ni considerar per tal motiu lesionats els seus interessos i drets.
Una vegada transcorregut el termini de presentació d'instàncies, no serà possible desistir de les sol·licituds efectuades.
Les destinacions adjudicades seran irrenunciables.
IV. Altres normes
Sèptima
El termini de presentació d'instàncies serà de deu dies hàbils, a comptar de l'endemà de la publicació d'esta convocatòria en el Diari Oficial de la Comunitat Valenciana.
Octava
Totes les condicions i requisits que s'exigixen en esta convocatòria han de tindre's complits o reconeguts en la data d'acabament del termini de presentació d'instàncies, excepte la destinació definitiva per a la qual la data de referència és l'1 de setembre de 2011.
Novena
Per a l'adjudicació de les destinacions cada direcció territorial d'Educació es nomenarà una comissió de selecció formada per president, secretari i 3 vocals. Per cada membre de la comissió es nomenarà un suplent. La composició de la comissió de selecció, amb els seus suplents, es farà pública en els taulers d'anuncis de les direccions territorials d'Educació.
Els membres de les comissions de selecció estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Deu
Examinats els requisits dels candidats per a participar en el procediment de selecció, i acceptada la seua participació, els candidats seran citats a una entrevista en què seran valorats per la comissió corresponent, a la vista del currículum presentat i atenent als mèrits del candidat en relació amb el maneig de les tecnologies de la informació i de la comunicació, i l'experiència prèvia en projectes d'innovació, així com el seu domini de l'anglés.
Onze
Les comissions de selecció elevaran les seues valoracions a la direcció territorial d'Educació corresponent, qui formularà la proposta d'adjudicació de llocs en comissió de servicis al director general de Personal.
Dotze
La Direcció General de Personal, a proposta de la direcció territorial corresponent, publicarà la llista provisional d'adjudicació de destinacions en comissió de servicis en els taulers d'anuncis dels servicis centrals i direccions territorials de la Conselleria d'Educació.
Els sol·licitants disposaran d'un termini de cinc dies, a comptar de l'endemà de la publicació de l'esmentada llista, per a presentar reclamacions en les direccions territorials d'Educació, sense que puguen presentar-se documents addicionals als que van acompanyar la seua sol·licitud.
Transcorregut este termini i una vegada examinades les reclamacions presentades, es publicarà la resolució amb la llista definitiva d'adjudicació de destinacions en comissió de servicis en els taulers d'anuncis dels servicis centrals i direccions territorials de la Conselleria d'Educació.
V. Recursos
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'ha d'interposar davant del director general de Personal d'esta Conselleria en el termini d'un mes des de l'endemà de la publicació.
b) El recurs contenciós administratiu s'ha de plantejar davant del Jutjat Contenciós Administratiu de València en el termini de dos mesos des de l'endemà de la publicació.
València, 15 de juny de 2011.- El director general de Personal: David Barelles Adsuara.